FÆLLESSKAB – STYRKE - UDVIKLING

**Hermed indkaldes til Generalforsamling**

**Onsdag d.26/2 2025 kl.19.00 i Søsportens Center.**

**Aftenens Dagsorden:**

1. Valg af dirigent og referent
2. Bestyrelsens beretning for det forgangne år
3. Forelæggelse af regnskab til godkendelse
4. Fremlæggelse og drøftelse af:
   1. *Klubbens aktiviteter i det kommende år*
   2. *Budget for det kommende år*
   3. *Forslag og godkendelse af kontingent for det kommende år*
5. Forslag til vedtægtsændring
   1. *Vedhæftet som bilag findes bestyrelsens indstilling til ændring i foreningens vedtægter.*

*Medlemmerne opfordres til at læse forslagene omhyggeligt på forhånd.*

*Eventuelle ændringsforslag til de foreslåede vedtægtsændringer skal sendes skriftligt til bestyrelsen senest 12.02.25*

1. Valg af formand (lige år)
2. Valg af sportsansvarlig (ulige år)
3. Valg af roerrepræsentant
4. Valg af yderligt 4 bestyrelsesmedlemmer
5. Valg af 2 suppleanter, hvoraf en skal være en dedikeret ungdomsroer.
6. Valg af revisorfirma
7. Valg af intern revisor
8. Pokaler og hædring:
   1. *Vilhelms pokalen*
   2. *Roerskålen*
   3. *Indstilling af Æresmedlem*
9. Behandling af indkomne forslag
10. Eventuelt

Forældre til vores medlemmer er inviterede til denne aften.

Andre interesserede er velkomne til at deltage, men bedes give besked via e-mail på [kontakt@holstebroroklub.dk](mailto:kontakt@holstebroroklub.dk).

Der vil være mulighed for online deltagelse på aftenen, nærmere herom følger den endelige dagsorden.

Vi ser frem til stort fremmøde

Med venlig hilsen

Bestyrelsen

**BILAG:**

Jf punkt 5 i dagsordenen – Forslag til vedtægtsændring:

**Vedtægternes nuværende §16:**

§ 16. Tegning og hæftelse.

Stk. 1. Foreningen tegnes af formanden. Ved økonomiske dispositioner over kr. 5.000, - kræves dog underskrift af formand og kasserer i forening.

Stk. 2. Køb og salg eller pantsætning af fast ejendom samt optagelse af lån på over kr. 50.000 kræver godkendelse på generalforsamling.

Stk. 3. Der påhviler ikke klubbens medlemmer nogen personlig hæftelse for de forpligtelser, som påhviler foreningen.

**Forslag til vedtægtsændring §16:**

§ 16. Tegning og hæftelse.

Stk. 1. Foreningen tegnes af formanden.

Stk. 2. Ved økonomiske dispositioner over kr. 15.000, - kræves underskrift af formand og et af bestyrelsens øvrige medlemmer.

Stk. 3. Alle betalinger foretaget fra foreningens konti skal oprettes af en af bestyrelsen udpeget betalingsindstiller og godkendes af mindst 2 fra bestyrelsen, hvoraf den ene er formanden.

Stk. 4. Pantsætning af løsøre samt optagelse af lån på over kr. 50.000 kræver godkendelse på generalforsamling.

Stk. 5. Der påhviler ikke klubbens medlemmer nogen personlig hæftelse for de forpligtelser, som påhviler foreningen.

**Vedtægternes nuværende § 9 stk 5:**

§9. Ordinær generalforsamling

Stk. 5. Evt. indkomne forslag fremlægges sammen med det reviderede regnskab og endelig dagsorden i klubben, opslås på klubbens hjemmeside, samt fremsendes til medlemmerne således at de er disse i hænde senest én uge før generalforsamlingen.

**Forslag til ændring af vedtægternes §9 stk 5:**

§9. Ordinær generalforsamling

Stk. 5. Evt. indkomne forslag fremlægges sammen med det reviderede regnskab og endelig dagsorden i klubben, opslås på klubbens hjemmeside, samt fremsendes til medlemmerne via den i medlemssystemet oplyste e-mailadresse, således at de er disse i hænde senest én uge før generalforsamlingen.

**Vedtægternes nuværende §3 stk 7:**

Endvidere overvejer bestyrelsen at ændre ordlyden i §3 stk7, dette fremsendes i så fald med endelig dagsorden.